stanford-oval/wikipedia huggingface dataset:
אגם רודברג
קריירה > משחק > טלוויזיה וקולנוע

בשנת 2002 שיחקה בתפקיד ראשי בסרט הטלוויזיה של הוט "אבא שחור לבן", בתור מיכל.
בשנים 2003–2005 גילמה את שירלי ברזילי במשך שלוש עונות בסדרת הדרמה היומית "אהבה מעבר לפינה" ששודרה בערוץ 2 אצל כל הזכיינים באותה עת (רשת, קשת וטלעד), ובשנת 2004 היא זכתה בפרס מסך הזהב בקטגוריית השחקנית הטובה ביותר בסדרה יומית, על השתתפותה בסדרה.
ב-2005 הוציאה את קלטת הילדים "אגם הבירבורים" (מבית "הד ארצי"), שבו היא מלמדת את השפה העברית (עם: גיל וסרמן, מיטל הוכמן-סיידוף, רוני אבני ושירלי זר), הסרט קיים בקלטת וידאו וב-DVD והוא צולם באולפני "מימד" שבצפון ת"א.
בשנים 2006–2007, שיחקה בעונה הרביעית של סדרת הדרמה היומית של yes "השיר שלנו", בה גילמה את שי ברקת. בנוסף השתתפה בתפקיד ראשי בסדרת הדרמה הסלולרית "הנסיכה". ביולי 2006, דיבבה לעברית בסרט האנימציה "כיפה אדומה: הסיפור האמיתי". השתתפה בעונה השלישית של סדרת הדרמה היומית "האלופה" של HOT, שעלתה בספטמבר 2009.
בשנת 2010 גילמה את כרמל, האקסית המיתולוגית של ליאו, בסדרת הדרמה לנוער "חצויה". ב-2011 גילמה את אגם, חברתו של הסוכן המנצל אותה, בסדרה "חצויה - הדבר האמיתי". ב-2013 גילמה את זוהר פיין בסדרה "פצועים בראש", ואת אנה במחזמר "כלה על הנייר" במסגרת פסטיבל חג המחזמר בת-ים.
בשנים 2014–2017 שיחקה בתפקיד המרכזי בתור דנה ריסקין בסדרה הדרמה היומית של הוט "מתים לרגע".
בינואר 2016 שבה לשחק בעונה השנייה של "פצועים בראש".
בשנת 2016 שיחקה בסרט הקולנוע "אנטנה" בבימויו של אריק רוטשטיין.
בשנת 2020 גילמה את ענת אלימלך בסרט הטלוויזיה "ענת אלימלך: הילדה הכי יפה בירושלים". כן, שיחקה בתפקיד המרכזי בסדרה הדרמה הקומית "חזרות" בכאן 11, ועל תפקיד זה זכתה בפרס "שחקנית המשנה הטובה ביותר בסדרה קומית" מטעם האקדמיה הישראלית לקולנוע וטלוויזיה. כיכבה בסרט הטלוויזיה הדרמה-הרומנטי "אנחנו המהפכה" בקשת 12 ששודר בנובמבר 2020.
בשנת 2021 שודרה בקשת 12 הסדרה "היורשת", בה שיחקה בתור ורד.
בשנת 2024 שיחקה את גלית בעונות 5 ו-6 של הסדרה "שקשוקה" המשודרת בכאן חינוכית. באותה שנה גילמה את תפקיד העיתונאית בסדרה "אינדל" המשודרת בהוט. בנוסף שיחקה את נטלי בתו של ראש ארגון הפשע איציק רוטמן בסדרה "פטריק" ברשת 13.
קריירה > משחק > תיאטרון ובמה

ב-2003, השתתפה רודברג במחזמר "תום סוייר והאקלברי פין", בתפקיד בקי תאצ'ר.
ב-2004 השתתפה ב"לא יאומן כי פסטיגל".
ב-2005 הנחתה רודברג את המופע "שיר נולד" לצידם של תום אבני, וצביקה הדר.
בשנת 2009 הופיעה שוב בפסטיגל "קונג פו פסטיגל" לצד עדי הימלבלוי ושרה את "מטרה מספר אחת", אשר הגיע למקום הראשון בתחרות, ובכך זכתה רודברג בפסטיגל לראשונה.
רודברג היא שחקנית בתיאטרון בית ליסין. ב-2014 השתתפה בהצגה "שבטים", בה היא גילמה נערה להורים חירשים המתחרשת בעצמה. ב-2015 שיחקה את ביאנקה במחזה "אילוף הסוררת" מאת שייקספיר.
בשנים 2016–2017 שיחקה במחזה לפי הספר "הוא הלך בשדות" עם גל אמיתי, בבימויו של כפיר אזולאי.
ב-2017 שיחקה במחזה "מלך הכלבים" בבימויו של עירד רובינשטיין.
ב-2018 שיחקה במחזה "לילה אחד, מרקוביץ'" בבימויו של עירד רובינשטיין.
בנובמבר 2022 החלה לככב בהצגה "סיפור אהבה" בתיאטרון בית ליסין.
חיים אישיים

ב-2004 ניהלה מערכת יחסים עם השחקן תום אבני שאותו הכירה בהצגה "תום סוייר". ניהלה גם מערכת יחסים עם הזמר הראל סקעת.
במרץ 2012 התארסה לשחקן והמנחה גל אמיתי, וב-14 בדצמבר 2016, לאחר ארבע וחצי שנות זוגיות, השניים נפרדו.
ב-2019 נישאה לאיש העסקים דור קרובינר, והם הורים לשתי בנות.
פילמוגרפיה > טלוויזיה

| שנה | סדרה | דמות | תפקיד | הערות |
| --- | --- | --- | --- | --- |
| 2003 | אהבה מעבר לפינה | שירלי ברזילי | ראשי | זכתה בפרס מסך הזהב לשנת 2004 לשחקנית בסדרה יומית |
| 2004 | משפחת קמיצ'לי | עצמה | אורח | מופיעה בפרק הראשון |
| 2006 | השיר שלנו | שי ברקת | משני | עונה 4 |
| 2006 | הנסיכה |  | ראשי | סדרה סלולרית |
| 2009 | האלופה | לינור שוקיניאן | משני | עונה שלישית |
| 2010 | חצויה | כרמל | ראשי | עונה שנייה |
| 2011 | חצויה - הדבר האמיתי | עצמה | ראשי |  |
| 2013 | פצועים בראש | זוהר פיין | ראשי |  |
| 2014 | מתים לרגע | דנה ריסקין | ראשי |  |
| 2020 | אנחנו המהפכה | נינה | ראשי | סרט טלוויזיה |
| 2020 | חזרות | מיה גוטמן | ראשי | זכתה בפרס האקדמיה הישראלית לקולנוע וטלוויזיה לשנת 2020 לשחקנית המשנה הטובה ביותר בסדרה קומית |
| 2020 | ענת אלימלך - הילדה הכי יפה בירושלים | ענת אלימלך | ראשי | סרט טלוויזיה |
| 2021 | היורשת | ורד | ראשי |  |
| 2024 | שקשוקה | גלית | משני | עונה חמישית |
| 2024 | אינדל | דנה ישראלי | משני |  |
| 2024 | פטריק | נטלי | משני |  |
פילמוגרפיה > הצגות וסרטים

| שנה | סרט/הצגה | דמות | תפקיד | הערות |
| --- | --- | --- | --- | --- |
| 2004 | לא יאומן כי פסטיגל | נסיכה | ראשי |  |
| 2005 | כיפה אדומה: הסיפור האמיתי | כיפה "כיפ" אדומה | ראשי | מדבבת לעברית (סרט אנימציה אמריקאי) |
| 2009 | קונג פו פסטיגל | ליצ'י | ראשי | זכתה במקום ראשון בתחרות השירים, עם עדי הימלבלוי |
| 2011 | שובו של הג׳יני | יסמין | ראשי |  |
| 2016 | תיבת נוח | תמר | ראשי |  |
הערות שוליים

↑  ערן סויסה, רון לוין, אריק וייס. המגזין, כפרה עליהם, באתר nrg‏, 20 באפריל 2006
↑  גאיה קורן, עטור צווארו, באתר ynet, 1 באוגוסט 2005
↑  רותי קדוש, ‏לא רק "אחות של": אדווה רודברג מככבת בהצגת ילדים חדשה, באתר מעריב אונליין, 30 ביוני 2022
1 2  איתי סגל, אגם רודברג: "הרבה שערים שלי לא היו עוברים היום. זה היה ניצול ציני של תקופה", באתר ynet, 9 בדצמבר 2022
↑  רן שחק‏, אגם רודברג לתיאטרון צה"ל, באתר וואלה, 6 ביוני 2005
↑  יואב בירנברג, כבר לא נינה: אגם רודברג חוזרת לתיאטרון - ותנהל רומן עם אישה, באתר ynet, 28 ביולי 2022
↑  צחי כהן, את סקסית, אתה הורס, באתר ynet, 25 במאי 2004
↑  איליה ברבנר, ‏שברו לנו את הלב: הזוגות שהכי אהבנו, באתר ‏מאקו‏, 7 באוקטובר 2010
↑  שירה צדיק, היה היה פעם: הכוכבים ששכחתם שהיו יחד, באתר פרוגי, ‏12 בינואר 2021
↑  רוני שיינר‏, הראל סקעת: "התאהבתי באגם רודברג, היא הייתה הניסיון האחרון", באתר וואלה, 26 בנובמבר 2024
↑  יפעת הללי אברהם, ‏ביטלו חתונה: גל אמיתי ואגם רודברג נפרדו, באתר ‏מאקו‏, 14 בדצמבר 2016
↑   הדבר האמיתי: אגם רודברג התחתנה, באתר וואלה, 21 ביוני 2019
↑  בר זגה, אמאל'ה: אגם רודברג ילדה בת, במדור "פנאי פלוס" באתר ynet‏, 12 ביוני 2020
| 0 | 1 | 2 |
| --- | --- | --- |
| הקודם: | פרס האקדמיה הישראלית לטלוויזיה לשחקנית משנה בסדרה קומית  2020: אגם רודברג (חזרות) | הבא: 2021: מיה לנדסמן (המפקדת) |
| --- | --- |
בקרת זהויות :  NLI: 987011549387105171  VIAF: 4166475125507400006   WorldCat (עם VIAF): 4166475125507400006
מיון שפות

בבלשנות ובפילולוגיה, מיון שפות הוא תחום החוקר את הדרך שבה השפות האנושיות מקובצות לקבוצות בעלות המכנה המשותף העיקרי או החשוב ביותר. קיימים שתי שיטות עיקריות למיון שפות: מיון גנאלוגי או גנטי, ומיון טיפולוגי.
מיון גנאלוגי (או גנטי)

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
בשיטת מיון זו, מקבצים את השפות לפי קשר דיאכרוני (היסטורי) למשפחות שפות. השפות מקובצות על פי אופן השתלשלותן והתפתחותן לאורך ההיסטוריה: שפות שנבעו מאב קדמון משותף (פרוטו-שפה) מקובצות לאותה משפחת שפות. זו השיטה המסורתית מראשית ימי הבלשנות המודרנית, כאשר הבריטי ויליאם ג'ונס גילה לראשונה את הקשר בין סנסקריט, יוונית ולטינית, והעלה את רעיון המשפחה ההודו-אירופית.
בשל ההסתמכות של שיטת מיון זו על תיעוד היסטורי בכתב, כלומר על הפילולוגיה והארכאולוגיה, קיימת חפיפה גבוהה בין הקשרים הגנאלוגיים בין שפות לבין התיאור ההיסטורי של העמים הדוברים אותן.
שיטת המיון ה"גנֵאַלוגי" מכונה כך בהשאלה מתחום הגנאלוגיה, כלומר קיבוץ שפות למשפחות באילן יוחסין. שמה השני, מיון "גנטי", מושאל מתחום הגנטיקה בביולוגיה, כלומר איך שפה אחת "מולידה" שפות אחרות. עם זאת, השימוש במטפורות מתחומי האנתרופולוגיה והביולוגיה אינו מוסכם על כלל הבלשנים, משום שאינו מסתכם בניסוח בלבד, אלא עלול ליצור הטיה ולהגביל את החשיבה התאורטית. כך, למשל, שפות רבות שתועדו במאות ה-20 וה-21 אתגרו את המיון הגנאלוגי. כמה שאלות לדוגמה שהועלו:
לאיזו משפחת-שפות יש למיין שפות היברידיות, כמו להגי פידג'ין ושפות קריאוליות, שבהן לא ברור אילו מהשפות המשפיעות השפיע יותר על הדקדוק ואוצר המילים?
האם יש לשנות את שיוכה המשפחתי של שפה אשר שמרה על הדקדוק ה"גנטי" שלה אך החליפה את אוצר המילים שלה באמצעות שאילה מאסיבית של מילים משפה שלטת? לדוגמה, מלטית היא שפה שמית שחלק ניכר מאוצר המילים שלה שאול מאיטלקית, ואף מושפעת דקדוקית משפות רומאניות.
האם שיוכה המשפחתי של שפה עשוי להשתנות, עם הצטברות עצומה של שינויים דקדוקיים ומילוניים, לאחר אירועים דרמטיים באוכלוסייה הדוברת אותה, כמו הגירה מאסיבית לארצות אחרות, או שינוי דרמטי בהרכב הדת או הפוליטיקה?
מה עושים עם המספר הלא מבוטל של שפות מבודדות אשר לא צלחו המאמצים לשייכן למשפחת-שפות? לדוגמה, השפות הרבות שאין לגביהן ממצאים ארכאולוגיים – לעיתים קרובות משום שרוב השפות הקיימות המודרניות לא נכתבו עד המאה ה-20, וחלקן עדיין לא.
הסוגיות שעלו הביאו לצמיחת שיטת המיון הטיפולוגי כחלופה.
מיון טיפולוגי

בשיטת המיון הטיפולוגי, השפות מקובצות לפי המאפיינים המבניים והתפקודיים שלהן. שפות בעלות מאפיינים דקדוקיים דומים עשויות להיכלל באותה קבוצה, גם אם אין ביניהן שום קשר גנאלוגי, תרבותי או גאוגרפי.
הערות שוליים

↑  "Linguistics - Language classification". Encyclopedia Britannica (באנגלית). נבדק ב-19 בספטמבר 2020. {{cite web}}:  (עזרה)
↑  "Language Typology: Analytic versus Synthetic Languages". ELLO (English Language and Linguistics Online). נבדק ב-19 בספטמבר 2020. {{cite web}}:  (עזרה)
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
לייק בל

| --- | --- |

בל בפסטיבל הסרטים טרייבקה 2011
 לידה:  24 במרץ 1979 (בת 45) ארצות הברית ניו יורק, ניו יורק
 שם לידה:  Lake Siegel Bell 
 מדינה:  ארצות הברית 
 תקופת הפעילות:  מ-1997
 מקום לימודים:  מכללת סקידמור  בית הספר ווסטמינסטר  Saint Edward's School  רוז ברופורד קולג'  Chapin School 
 בן או בת זוג:  Scott Campbell (2013–2020) 
 מספר צאצאים:  2 
 פרופיל ב-IMDb
 
לֵיְיק סיגל בל (באנגלית: Lake Siegel Bell; נולדה ב-24 במרץ 1979) היא שחקנית קולנוע וטלוויזיה ובמאית קולנוע אמריקאית ממוצא יהודי.
ביוגרפיה

בל נולדה בעיר ניו יורק. אמה, רובין בל, היא הבעלים של חברת העיצוב Robin Bell Design בניו יורק. אביה הוא יזם הנדל"ן הארווי סיגל, שקנה את מסלול המרוצים הבינלאומי של וירג'יניה שנסגר, ואז והסב אותו לקאנטרי קלאב של מסלול מרוצים, והוא הבעלים של פארק הספורט המוטורי של ניו ג'רזי.
אביה של בל יהודי ואמה נוצריה-פרוטסטנטית. בל הצהירה שהיא גדלה במשפחה "לא מתפקדת באופן קומי".
כתלמידת תיכון בכיתה יא', בל למדה בשנת לימודים בחו"ל (SYA) בבית הספר הממוקם בעיר רן, צרפת. במשך חלק משנות העשרה שלה היא התגוררה בורו ביץ', פלורידה, ולמדה בבית הספר סנט אדוארדס.
היא למדה במכללת סקידמור בסרטוגה ספרינגס, ניו יורק, לפני שעברה לרוז ברופורד קולג' בלונדון. שם היא שיחקה בהפקות התיאטרון "השחף", "פנטקוסט", "הלחישה הרועמת", "שש דרגות לקירבה" ו"זוהר קל בבקינגהמשייר" מאת קריל צ'רצ'יל.
קריירה

בשנת 2002, הופיעה בל לראשונה בסרט "מחרטה של גן עדן"(אנ') (Speakeasy) בתפקיד שרה. באותה שנה היא הופיעה בשני פרקים בסדרה "ER".
בשנת 2003 היא הופיעה לראשונה בתפקיד הראשי בסרט הטלוויזיה "סיפורי מלחמה" ". בנוסף, היא שיחקה בסדרה קצרת הימים של NBC,‏ "Miss Match", את ויקטוריה, חברתה הטובה והחכמולוגית של אלישה סילברסטון. ב-2004, בל הופיעה לראשונה בסדרת הטלוויזיה "הפרקליטים" בתור סאלי היפ, והדמות שלה הופיעה לאחר מכן גם בסדרה "בוסטון ליגל", בה הייתה חברת צוות קבועה עד לעזיבתה ב-2005. היא חזרה לשני פרקים בסדרה ב-2006.
בין השנים 2005–2006 שיחקה בתפקיד הראשי בסדרת המדע הבדיוני "פני השטח".
ב-2008, היא שיחקה את אשלי בסרט "על גופתה המתה" ובסרט "גאווה ותהילה". באותה שנה היא החלה לשחק בסדרה "בית חולים לילדים". בסוף 2009, הופיעה בסרט "זה מסובך".
ב-2010 היא כיכבה בסדרה של HBO "איך להצליח באמריקה", דיבבה בסרט "שרק לנצח" והתארחה בפרק בסדרה "הליגה". באותה שנה גילמה את מריאנה בדרמה הקומית "דקלים בוערים" של הבמאי כריסטופר ב. לאנדון.
בשנת 2011, היא הופיעה בסרטים "קשר לא מחייב" ו"רצח קטן" והתארחה בפרק בסדרה "הבחורה החדשה". בנוסף, באותה שנה היא דגמנה בשבוע האופנה במילאנו, איטליה.
בשנת 2012, היא התארחה בפרק בסדרה "טופ גיר אמריקה", ודיבבה בסדרות הטלוויזיה המונפשות "טרון: הזריחה" ו-"רובוט צ'יקן".
בשנת 2013, כתבה, הפיקה ביימה ושיחקה בסרט "בעולם שבו..".
בשנת 2014 השתתפה בסרט יד בשווי מיליון דולר בתפקיד ברנדה ודובבה את דמותה של מונה ליזה בסרט "מר פיבודי ושרמן".
בשנת 2015, שיחקה בסרטים "דייט בהפתעה" ו"אין לאן לברוח". והחלה לדבב בסדרת האנימציה "בוג'ק הורסמן".
בשנת 2016 תרמה את קולה לסרט האנימציה "החיים הסודיים של חיות המחמד", ובהמשכו "החיים הסודיים של חיות המחמד 2" מ-2019.
בשנת 2019 יצרה בל את קומדיית המצבים "בלגן בבית" שעלתה בפברואר לרשת ABC. בל היא גם השחקנית הראשית והמפיקה בפועל של הסדרה. בספטמבר שנה זו עלתה העונה השנייה.
בשנת 2020 שיחקה את "קאט בלאק" בסדרת הטלוויזיה האמריקאית "משטרה רפואית" של נטפליקס.
חיים אישיים

בל יצאה במשך תקופה קצרה ב-2006 עם השחקן קולין פארל.
בשנת 2011, בל החלה לצאת עם סקוט קמפבל, אמן ומקעקע. השניים הכירו כשהשתתף בפרק של התכנית "How to Make It in America". בני הזוג התארסו ביום הולדתה של בל במרץ 2012, והתחתנו ב-1 ביוני 2013, בבית האופרה מריני בניו אורלינס, לואיזיאנה. באוקטובר 2014, בל ילדה את בתם הראשונה, נובה. במאי 2017, בל ילדה את בנם השני, בן בשם אוזי, שזה קיצור של אוזגוד. ב-28 באוקטובר 2020, בל הגישה תביעת גירושין מקפמבל.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | מחרטה של גן עדן (אנ') | שרה מרניקוב |  |
| 2003 | צרות של עשירים | פליסיה |  |
| 2004 | Slammed | ג'ינה |  |
| 2006 | Rampage: The Hillside Strangler Murders | ג'יליאן דאן |  |
| 2008 | Under Still Waters | צ'ארלי |  |
| 2008 | על גופתה המתה | אשלי |  |
| 2008 | מה שקורה בווגאס | טיפר |  |
| 2008 | גאווה ותהילה | מייגן איגן |  |
| 2009 | זה מסובך | אגנס אדלר |  |
| 2010 | שרק לנצח | מכשפה | דיבוב |
| 2010 | דקלים בוערים | מרי ג'יין |  |
| 2010 | Worst Enemy |   | סרט קצר; במאית ותסריטאית |
| 2011 | רצח קטן | קורי ליטל |  |
| 2011 | קשר לא מחייב | לוסי |  |
| 2011 | A Good Old Fashioned Orgy | אליסון כהן |  |
| 2012 | בלאק רוק | לו |  |
| 2012 | El Tonto |   | סרט קצר; במאית ותסריטאית |
| 2013 | קול מהסרטים | קרול סלומון | גם במאית, תסריטאית ומפיקה |
| 2014 | מר פיבודי ושרמן | מונה ליזה | דיבוב |
| 2014 | יד בשווי מיליון דולר | ברנדה ברנשטיין |  |
| 2015 | דייט בהפתעה | ננסי פטרסון |  |
| 2015 | אין לאן לברוח | אנני דויר |  |
| 2016 | החיים הסודיים של חיות המחמד | החתולה קלואי | דיבוב |
| 2017 | מעל החוק | קייט הארלון |  |
| 2017 | כולם חוזרים הביתה | זואי בל |  |
| 2017 | נשואים פלוס מינוס | אליס | גם במאית, תסריטאית ומפיקה |
| 2018 | ספיידרמן: ממד העכביש | ונסה פיסק | דיבוב |
| 2019 | החיים הסודיים של חיות המחמד 2 | החתולה קלואי | דיבוב |
| 2021 | Cryptozoo | לורן גריי | דיבוב |
| TBA | Summering | לורה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | ER | ג'ודי הולמס | 2 פרקים |
| 2003 | מיס מאץ' | ויקטוריה קרלסטון | תפקיד ראשי; 18 פרקים |
| 2003 | War Stories | נורה סטון | סרט טלוויזיה של NBC |
| 2004 | הפרקליטים | סאלי היפ | 4 פרקים |
| 2006-2004 | בוסטון ליגל | סאלי היפ | תפקיד ראשי (עונה 1) תפקיד אורח (עונה 3); 14 פרקים |
| 2006-2005 | Surface | לורה דוטרי | תפקיד ראשי; 15 פרקים |
| 2016-2008 | בית חולים לילדים | ד"ר קאט בלאק | תפקיד ראשי; 56 פרקים |
| 2009 | ימי וייני | בלייר | פרק: "Dance Club" |
| 2010 | הליגה | ברוק | פרק: "The White Knuckler" |
| 2011-2010 | איך להצליח באמריקה | רייצ'ל צ'פמן | תפקיד ראשי; 16 פרקים |
| 2011 | הבחורה החדשה | אמנדה | פרק: "Naked" |
| 2012 | טרון: הזריחה | לוקס | דיבוב; פרק: "Identity" |
| 2012 | רובוט צ'יקן | האלמנה השחורה / אריאל | דיבוב; פרק: "Collateral Damage in Gang Turf War" |
| 2013 | Newsreaders | דיקסי פטרס | פרק: "Hair Razing" |
| 2015 | Axe Cop | אקס גירל | דיבוב; פרק: "Ultimate Mate" |
| 2015 | קיץ אמריקני חם ורטוב: היום הראשון במחנה (אנ') | דונה | 7 פרקים |
| 2018-2015 | בוג'ק הורסמן | קטרינה פינאטבאטר | דיבוב; 9 פרקים |
| 2017 | קיץ אמריקני חם ורטוב: כעבור עשר שנים | דונה | 5 פרקים |
| 2017 | סופרמנשן | מיליסנט | דיבוב; פרק: "SuperMansion: Drag Me to Halloween" |
| 2019-הווה | הארלי קווין | פויזן אייבי / שריל / ברברה איילין קין | דיבוב; 25 פרקים |
| 2020-2019 | בלגן בבית | ריו לוין יאנג | תפקיד ראשי (2 עונות); 26 פרקים גם יוצרת, תסריטאית, במאית ומפיקה בפועל |
| 2019 | היסטוריה שתויה | בלווה גרטנר | פרק: "Femme Fatales" |
| 2020 | משטרה רפואית | ד"ר קאט בלאק | 4 פרקים |
| 2021 | מה אם...? | נטשה רומנוף / האלמנה השחורה | דיבוב; 3 פרקים |
| 2024 | !Kite Man: Hell Yeah | פויזן אייבי / ברברה מינרווה / הצ'יטה | דיבוב; פרק: "Pilot, Hell Yeah!" |
RTV Slovenija

| --- | --- |

 פרטי הערוץ
 מדינה:  סלובניה סלובניה
 תאריך השקה:  ספטמבר 1928
 משרד ראשי:  ליובליאנה 
 שיטת שידור:  HDTV
 
 אתר רשמי
 
RTV Slovenija הוא תאגיד השידור הציבורי של סלובניה. הוא מפעיל ערוצי טלוויזיה ותחנות רדיו. 73% ממימון התאגיד מגיע מאגרת הרדיו והטלוויזיה.
היסטוריה

שידורי הרדיו בליובליאנה החלו ב-1 בספטמבר 1928 כשידורי ניסיון ובסוף אוקטובר היה כבר שידור מסחרי. באפריל 1949 החלו הכנות לשיורי טלוויזיה במסגרת מעבדה. שידורים רשמיים החלו בנובמבר 1958. באותה תקופה השידור מליובליאנה היה כ-30% מסך השידורים והיתר היה מתחנות אחרות ביוגוסלביה. בשנת 1960 לראשונה בוצע שידור לחוץ לגבולות המדינה במסדרת שידורי ספורט. שידורי צבע החלו בשנת 1966. בשנת 1968 החלו שידורי תוכנית החדשות בסלובנית. בשנת 1991 שם הארגון שונה מ-RTV Ljubljana ל-Radiotelevizija Slovenija. בשנת 1993 הארגון התקבל לאיגוד השידור האירופי ומציגי סלובניה החלו להשתתף שתחרות אירוויזיון.
נכון לשנת 2020 משדר השירות ב-3 רשתות רדיו ארציות ו-4 רשתות אזוריות. בנוסף מופעלות 3 ערוצי טלוויזיה ארציות, ערוץ באיטלקית וסלובנית ו ערוץ בהונגרית וסלובנית ממריבור.
בשנת 1970 ליד הארגון הוקמה חברת תקליטים. חברה זו פעולת גם כיום ורשומות בה זמרים ולהקות סלובניות לרבות להקת אורלק. כמו כן ליד התאגיד ועל תקציבו פועלות תזמורת סימפונית וביג בנד.
מלאיאלאם

| --- | --- |

 מדינות:  הודו (בעיקר קרלה), איחוד האמירויות הערביות, ערב הסעודית
 אזורים:  אסיה
 דוברים:  35,757,100 מתוכם כ-33 מיליון  בהודו, וכמיליון וחצי במדינות ערב במפרץ הפרסי
 כתב:  אלפבית מלאיאלמי, Arabi Malayalam script 
 משפחה:  דראווידית דרומית טמיל-קנאדה טמיל-קודאגו מלאיאלאם
 לאום:  קרלה (הודו), לקשאדוויפ (הודו), פודוצ'רי (הודו)
 מוסד:  הודו
 קוד שפה:  ml 
 קוד ISO 639-1:  ml 
 קוד ISO 639-2:  mal 
 קוד ISO 639-3:  mal 
 ראו גם:  שפה • כתב • רשימת שפות
 
מלאיאלאם או מליאלית (മലയാളം) היא שפה דראווידית, אחת מהשפות הרשמיות בהודו. מלאיאלאם מדוברת על ידי יותר מ-35 מיליון דוברים, רובם בהודו (בעיקר במדינת קרלה), ורבים נוספים במדינות המפרץ הפרסי.
חרף הדמיון בין שם השפה (Malayalam) לשם השפה המלאית (Malay), אין כל קשר ביניהן והן לא שייכות לאותה משפחת שפות.
היצירה הספרותית המוקדמת ביותר במלאילאם היא Ramacharitam, שיר אפוס שנכתב בסוף המאה ה-12 או בתחילת המאה ה-13. במאות שלאחר מכן, פרט לספרות פאטו פופולרית ("שיר"), פרחה ספרות של שירה ארוטית בעיקר שהורכבה בסגנון manipravalam ("אלמוג אודם"), תערובת של מלאיאלאם וסנסקריט.
הגיית השפה וכתיבתה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | וילוני | וילוני | חכי | חכי | כפוף | כפוף | מכתשי | מכתשי | שיני | שיני | שפתי (־שִנִּי) | שפתי (־שִנִּי) |
| אפי |  |  | ŋ |  | ɲ |  | ɳ |  | n |  | n̪ |  | m |  |
| סותם |  |  | gʱ | kʰ |  |  | ɖʱ | ʈʰ |  | t | d̪ʱ | t̪ʰ | bʱ | pʰ |
| מחוכך |  |  |  |  | ʤʱ | ʧʰ |  |  |  |  |  |  |  |  |
| חוכך |  | h |  |  |  | ɕ |  | ʂ |  |  |  | s̪ | ʋ | f |
| מקורב (צדי) |  |  |  |  | j |  | ɻ |  |  |  |  |  | ʋ |  |
| מקורב (צדי) |  |  |  |  |  |  | ɭ |  | l |  |  |  |  |  |
| מקיש |  |  |  |  |  |  | ɽ |  | ɾʲ |  |  |  |  |  |
 * תוספת פונמה בהתאמה לסטנדרט  * פונמות זרות
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
מלאיאלאם - לוח אותיות וערכיהן ביוניקוד בקובץ
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+0D0x |   |   | ം | ഃ |   | അ | ആ | ഇ | ഈ | ഉ | ഊ | ഋ | ഌ |   | എ | ഏ |
| U+0D1x | ഐ |   | ഒ | ഓ | ഔ | ക | ഖ | ഗ | ഘ | ങ | ച | ഛ | ജ | ഝ | ഞ | ട |
| U+0D2x | ഠ | ഡ | ഢ | ണ | ത | ഥ | ദ | ധ | ന | ഩ | പ | ഫ | ബ | ഭ | മ | യ |
| U+0D3x | ര | റ | ല | ള | ഴ | വ | ശ | ഷ | സ | ഹ | ഺ |   |   | ഽ | ാ | ി |
| U+0D4x | ീ | ു | ൂ | ൃ | ൄ |   | െ | േ | ൈ |   | ൊ | ോ | ൌ | ് | ൎ |   |
| U+0D5x |   |   |   |   |   |   |   | ൗ |   |   |   |   |   |   |   |   |
| U+0D6x | ൠ | ൡ | ൢ | ൣ |   |   | ൦ | ൧ | ൨ | ൩ | ൪ | ൫ | ൬ | ൭ | ൮ | ൯ |
| U+0D7x | ൰ | ൱ | ൲ | ൳ | ൴ | ൵ |   |   |   | ൹ | ൺ | ൻ | ർ | ൽ | ൾ | ൿ |
הערות שוליים

↑  Bhadriraju Krishnamurti, Malayalam language, ENCYCLOPAEDIA BRITANNICA
| שפות רשמיות בהודו |
| --- | --- | --- |
| ברמת האיחוד | הינדי • אנגלית |  |
| ברמת המדינות | אורדו • אורייה • אסאמית • בודו • בנגלית • גוג'ראטית • דוגרית • הינדית • טלוגו • טמילית • מאיטהילית • מלאיאלאם • מניפורית • מראטהית • נפאלית • סינדית • סאנטלית • סנסקריט • פנג'אבי • קונקאני • קאנדה • קשמירית |  |
| שפות קלאסיות | טלוגו • טמילית • סנסקריט • קאנדה |  |
| ראו גם | שפות הודו-איראניות • שפות הודו-אירופיות • שפות דראווידיות • הודו: שפות |  |
| --- | --- |
בקרת זהויות :  NLI: 987007545956905171  BnF: cb126508899 (data)  LCCN: sh85080087  NDL: 00567489 
ערך זה הוא קצרמרבנושא שפות ובנושא הודו. אתם מוזמנים לתרום לוויקיפדיה ו.
כתיבה

ערך זה עוסק בפעולה של רישום אותיות ומספרים. אם התכוונתם למשמעות אחרת, ראו .
כתיבה על ידי שימוש בעט.
כתיבה של מכתב על ידי שימוש במכחול.
כתיבה היא הפעולה של רישום סימנים גרפיים בעלי משמעות כגון אותיות, מספרים, מילים ומשפטים, סמלים, ותווים אחרים על מצע כלשהו: דף נייר, לוח חרס, בד וכדומה. הכתיבה נעשית על ידי שימוש בכלי כתיבה ובעידן הטכנולוגי היא יכולה להיעשות גם באמצעות מחשב או מכונת כתיבה, על ידי הקלדה על גבי מקלדת ומוקרנת על גבי מסך.
מטרת הכתיבה היא להעביר מידע בשפה כלשהי, כאשר לכל שפה יש מערכת כתב משל עצמה.
בהתאם לכך המונח "כתיבה" מתייחס לא רק לפעולה הפיזית של חקיקת האותיות על המצע, אלא גם לחיבור האותיות לכדי מילים ומשפטים עד ליצירת קטע טקסט בשפה כלשהי.
ההיסטוריה של הכתיבה

הכתיבה הופיעה לראשונה במזרח התיכון בסוף האלף הרביעי לפני הספירה, בתחילת תקופת הברונזה הקדומה. הכתיבה התפתחה ממערכת סמלים וציורים שנועדה להעביר מידע ולסייע בהנהלת חשבונות (ספירת יבול, ספירת פרים, מעקב אחרי עונות השנה וכדומה). התפתחות מערכת הכתיבה האמיתית הראשונה מיוחסת לשומר העתיקה והיא כתב היתדות. אחריה התפתחו שיטת ההירוגליפים של מצרים העתיקה וכן כתב בתת-היבשת ההודית. האלפבית הראשון התפתח במצרים העתיקה בסביבות 2000 לפני הספירה. הכתב הסיני התפתח בסביבות 1600 לפני הספירה והכתב העברי בסביבות אמצע האלף השני לפני הספירה.
כיום, כתיבה מקצועית היא גם מקצוע המתייחס לעבודתו של עיתונאי (כתיבת כתבות) ולעבודתו של אמן (כתיבה יוצרת של שירים או סיפורים).
התהליך הקוגניטיבי הכרוך בכתיבה

התהליך הקוגניטיבי האחראי לכתיבה הוא תהליך רב-שלבי המאפשר לכתוב מילים מוכרות וחדשות, לאיית מילים בעל-פה או להקלידן. הנוירופסיכולוגיה הקוגניטיבית משתמשת במודל כתיבת המילה כדי לתאר תהליך זה באמצעות מערכת רכיבים קוגניטיביים כגון המערכת הסמנטית, הלקסיקון הפונולוגי, לקסיקון הפלט האורתוגרפי, או הבאפר הפונולוגי והגרפמי. מודל זה מסייע גם להבנת הסיבות להפרעות כתיבה שונות, אבחונן והטיפול בהן (ראו: דיסגרפיה).
הבעה בכתב

הבעה בכתב היא היכולת להעביר מידע ומסרים רצויים לטקסט כתוב, כך שיהיו ניתנים לפענוח על ידי אדם אחר בעל יכולת הבנת הנקרא באותה שפה.
יכולת ההבעה בכתב מתבססת על יכולת הכתיבה. על כן קשיים בכתיבה יכולים להוביל להנמכה ביכולת של האדם להביע את עצמו באמצעות הכתב.
יצירה עיונית כתובה קצרה יחסית מכונה מאמר ויצירה ארוכה כזו קרויה ספר.
כתיבה מדעית

מאמר מדעי נכתב על ידי חוקר או קבוצת חוקרים, ומשקף את תוצאותיו של מחקר שבו עסקו.
פרסום מאמר מדעי הוא הדרך העיקרית לפרסומו של מחקר בתפוצה רחבה ולכן למאמר יש מקום מרכזי בפעילות המדעית.
מאמר מדעי מתפרסם בדרך כלל בכתב עת מדעי, בקובץ המאמרים של כנס מדעי, או בקובצי מאמרים אחרים, כגון ספר שיצא לאור לכבודו של חוקר שהגיע לגיל פרישה. על פי רוב בעת פרסומו מלווה המאמר בתקציר המציג את תמציתו של המאמר ובביבליוגרפיה המכילה את רשימת המקורות שעליהם הוא התבסס.
ראו גם

קליגרפיה
דיסגרפיה - לקות כתיבה
תווים
גרפומניה
לקריאה נוספת

גל, ע. רוזנבלום, ש. שנקר, ק. (4 מרץ 1995) כתיבה מרכיבים, הערכה וטיפול דרכי הערכה של מרכיבי הכתיבה ותוצר כתב היד מתוך כתב עת ישראלי לריפוי בעיסוק.
בראון, ר. (2001) ללמוד לקרוא ולכתוב- למידה תוא. הד הגן, 66 (2) 30-43.
הערות שוליים

↑  בחלק ממדעי הרוח פרסום ספרים הוא דרך הפרסום העיקרית. דרכים מקובלות נוספות לפרסום הן פרסום פטנטים, כתיבת ערכים באנציקלופדיות מדעיות, מתן הרצאות והצגת פוסטרים בכנסים מדעיים.
| --- | --- |
בקרת זהויות :  NLI: 987007529633305171  BNE: XX524426  BnF: cb11936326f (data)  GND: 4116418-0  LCCN: sh85148637  LNB: 000052212  NARA: 10641060  NKC: ph115938 
תחריט של נזיר כותב, המאה ה-15
תלמידים כותבים על גבי לוח.
פונקציית קנטור

פונקציית קנטור הידועה גם כמדרגות השטן היא פונקציה רציפה לא יורדת שמטפסת מ-0 ל-1 אף על פי שהנגזרת שלה מתאפסת כמעט בכל מקום. בזכות תכונותיה הייחודיות פונקציית קנטור שימושית בהקשרים רבים, ובפרט כדוגמה נגדית לטענות רבות באנליזה ממשית.
הפונקציה נקראת על שמו של גאורג קנטור שהיה הראשון שחקר אותה.